**«Жалтыр №2 орта мектебі» ММ**

**14.09-14.10 аралығында жасөспірімдер арасындағы суицид немесе өзіне -өзі  қол жұмсаудың алдын алу жолдары және оны болдырмау мақсатында өткізілген іс-шараларының есебі**

**Мақсаты:** Әрбір баланың жас кезеңімен байланысты болатын өзгерістерді анықтап, оның жеке тұлға болып қалыптасуына жағдай жасау

Суицидке қарсы жоспарланған айлық іс-шара толығымен өткізілді. Аз қамтылған отбасыларды, жасөспірімдерге зорлық-зомбылық көрсететін фактілерді анықтау мақсатында мектеп психологтары Ж.Мусаева және М.Лантвой, Т.І.меңгерушісімен бірге рейдтік жұмыстарды ұйымдастырды. Сынып жетекшілері «Суицидтің алдын-алу» тақырыптары бойынша 5-11 сынып аралығында сынып сағаттарын өткізді. 19.09 күні «Өз денсаулығына зиян келтірме» атты бейнелеу өнері пәнінің мұғалімдері 1-4 сыныптар арасында суреттер байқауын ұйымдастырды. 04.10 күні «Өмір қандай тамаша», «Өмір мен сені сүйемін!» атты өзін-өзі тану пәнінің мұғалімдері 5-8 сыныптар арасында тренингтер өткізді. 12.10 күні «Суицид қорқынышты қауіпті қадам» 5-9 сыныптар арасында мектеп медбикесі дөңгелек үстел ұйымдастырды. Сонымен қатар айлық бойынша мектеп психологтары М.Лантвой және Ж.Мусаева жоспарлаған іс-шаралары «Өзің таңдаған өмір», «Өмір және оның мәні» атты тренинг орта сынып оқушыларында болып өтсе, «Өмір неткен керемет» «Өмір сүре білу- әрбір адам үшін үлкен сыйлық» секілді эссе жазу сайыстары өткізілді. Тренингтерде оқушылар берілген сұрақтарға аргументтер келтіре отырып , өмірдің қаншалықты құнды екенін алға салса, қалған оқушылар өмірді дұрыс сүре білу жолдарымен дәйектер келтірді. Оқушылар арналған тәрбие сағаттарында видео, аудио жазбалармен әрленген психологиялық ойындар, логикалық тапсырмаларды ойланып жауап беруге тырысты. Қобалжу сәттерінде қалай тығырықтан шығу жолдарымен үйренді. 7-9 сыныптар аралығында өткен «Өзің таңдаған өмір» атты тренингте оқушылар өздерінің ойларын ортаға салып, әр адам өз өмірінің қожасы деген тоқтамға келді. «Өмір және оның мәні» атты дәріс сабағы, 8-11 сыныптар аралығында қызу талқыға салынып, мағынасы өмірге септігін тигізетін видео жарнамалармен толықтырылды. Оқушылар арасында шығарма жазу сайысында І орынды 10 сынып оқушысы Бигожина Гауһар иеленсе, ІІ орынды Омарбекова Меруерт алды, және ІІІ орындарды Абдрашев Алдияр мен Төлегенова Дильназ өз қоржынына байлады. Ата-аналармен өткен сауалнамада 8-12 жас аралығындағы жас өспірімдердің сүйіктісі – теледидар қарау, 62 пайызы теледидарды күн сайын тамашалайды. Аталмыш жастағы балалар БАҚ-на күніне 6 сағатын арнайды. 50% жасөспірім бағдарламаны көрсетілген уақытында қараса, қалғаны DVD, онлайн-видеоны ұнатады. Ата-аналар балаларының туған күндерін қызықты әрі есте қаларлықтай өткізіп беретіндігі анықталды. Ер балалар қыздарға қарағанда видеойындарды көбірек ойнайды. Ер жеткіншектер аталмыш ойындарға күніне 56 минутын арнаса, қыздар небәрі 7 минут қана. Қыз балалар көбінесе кітап оқып, әлеуметтік желіде отырғанды ұнатады. Орта есеппен алғанда жасөспірімдер БАҚ-на күніне 9 сағатын арнайды. «Өскелен ұрпақ арасындағы суицидтік мінез-құлықтың алдын алу» атты семинар сабағы сынып жетекшілерінің арасында тыңдалып өтті. Ұстаздарға шағын жадынама үлестірілді.

Т.І. меңгерушісі А.Жанадилова





